มื้อกลางวันแบบเร่งด่วน ข้าวกล่องชุดหมูชุปแป้งทอด จากร้าน Yayoi สาขาเซ็นทรัลปิ่นเกล้า ตั้งอยู่ชั้น 5 ติดกับร้านสุกี้ MK เลยที่ซื้อตัวหนังมานิดเดียว ตรงหน้าร้านมีร้าน ไอซ์ มอนสเตอร์ตั้งอยู่ มองเห็นได้อย่างชัดเจน

เมนูมีให้เลือกหลากหลายชนิด ตอนนี้มีเมนูมาใหม่เพื่อสุขภาพ เมนูปลาแซลมอน/ปลาดอลลี่/ปลาซาบะ/ปลาซันมะย่าง อยากลองทานแต่ไม่มีเวลากลัวต้องรอนาน เลยถามน้องพนักงานว่าเมนูไหนสั่งแล้วได้เร็วๆ บ้าง พนักงานแนะนำชุดหมูชุปแป้งทอด เลยจัดไป 1 เซต แบบกลับบ้าน ในราคาชุดละ 145 บาท 

สุดคุ้มได้เบนโตะ 1 กล่องที่ประกอบด้วย หมูชุปเกล็ดขนมปัง ข้าวญี่ปุ่น สลัดผัก ผักดอง และซุปมิโซะอีก 1 ถ้วย รอไม่นานประมาณ 10 นาที ก็ได้อาหารกลับไปทานที่ออฟฟิศ 1 กล่องค่ะ และถึงแม้จะใช้เวลาเดินทางกลับมาที่ออฟฟิศ แต่ก็ยังร้อนระอุอยู่เลยค่ะเมื่อเปิดฝากล่องข้าวออกมา หมูชุปเกล็ดขนมปังยังร้อนและกรอบกรุปๆ อยู่เลยเวลาเคี้ยวหมูนุ่มมากๆ เหมือนจะละลายในปาก ทางร้านเค้าทอดได้แห้งดี ไม่ค่อยมันและไม่เลี่ยนเลยค่ะ ยิ่งราดซ๊อสซีอิ้วญี่ปุ่นที่ออกเปรี้ยวนิดๆ เค็มหน่อยๆ เพิ่มให้รสชาติหมูยิ่งอร่อยขึ้นค่ะ ส่วนซ๊อสงาขาวจะออกเค็มๆ มันๆ แต่พอทานคู่หมูชุปมันจะออกเลี่ยนเกินไปหน่อย 

ข้าวญี่ปุ่นก็นุ่มดีไม่เหนียวและไม่แฉะเกินไป ทานคู่หมูชุปเกล็ดขนมปังเข้ากันได้ดีมากๆ 

สลัดผัดสดกรอบดีค่ะ แต่เสียดายผักน้อยไปนิด 

ผัดดอง ออกรสชาติเปรี้ยวไปสักหน่อยแต่ไว้ทานแก้เลี่ยนคู่หมูชุปเกล็ดขนมปังก็โอเคค่ะ

สรุปรสชาติอาหารผ่าน แถมยังราคาสบายกระเป๋าแบบนี้ คงต้องจัดบ่อยๆ ซะแล้ว และยังสะดวกในการพกพาไปรับประทานในเวลาเร่งรีบอีกด้วยค่ะ เพราะมีอุปกรณ์พร้อมทานมาในเซตเรียบร้อยแล้ว รอดตาย หายหิว เพราะข้าวกล่องๆ นี้จริงๆ เลยคร้า????????